Rom 12v2 Laat God jou verander
(Skriflesing: Kol 3:1-4)

Teksvers: Rom 12:2

2Moenie julle leefstyl aanpas by die gedrags­patrone van hierdie wêreld nie, maar laat God julle omvorm deurdat Hy julle denkpatrone vernuwe. Dan sal julle goed kan onderskei wat Hý wil hê dat julle moet doen, naamlik dit wat werklik goed en aanvaarbaar en volmaak is.

**Drie dinge wat ons teks leer:**

1. Julle moenie aan die sondige wêreld gelyk word nie... (daar stop ons gewoonlik)
2. God wil jou denkpatrone vernuwe – want Hy wil die beste vir jou in jou lewe hê.
3. Jy sal kan onderskei wat volgens God se wil goed, aanneemlik en volmaak is.

**Jou denke speel ‘n geweldige rol** in jou optrede.
Jou denke beplan en beheer wat jou liggaam doen.
Jou denke moet keuses maak hoe om in sondige wêreld op te tree.

**Hoe lyk die wêreld waarin ons leef?**

Dit is ‘n toksiese omgewing.
Die griekse woord dui op die sondige wêreld dat deur Satan gedomineer word.
Satan is die oerargitek van die sonde.

Hy **was oorspronklik ‘n baie invloedryke engel**
wat besluit het om God te onttroon.
‘n Derde van die engele het hom in rebellie gevolg
en hulle is uit die hemel uit gegooi.

Joh 10:10 dui **Satan se doel** aan:

Hy en sy trawante kom om te steel, te slag en uit te roei.
Hulle wil jou van God weg lei
 en jou verhouding met Hom en jou medemens vernietig…

Daarom sê Efesiërs 6:12

**Ons stryd is nie teen vlees en bloed nie**, maar teen elke mag en gesag, teen elke gees wat heers oor hierdie sondige wêreld, teen elke bose gees in die lug.

Dit is **algemeen om heidene te sien wat christelike maskers dra**
en ook om christene te sien wat heidense heidene leef…
 Want hulle wil die wêreldse woordeskat, modes, leefwyse, houdings
 leef – selfs al is dit direk in stryd met God se wil.

**Wat dit so maklik maak,
 is die “ou mens**” binne in jou.
Jou sondige natuur wat graag dinge
wat in stryd is met wat God se Gees wil doen.

Die **werk van die sondige natuur** is:

Onsedelikheid, onreinheid, losbandigheid, afgodsdiens, towery, vyandskap, haat, naywer, woede rusies, verdeeldheid, skeuring, afguns, dronkenskap, uitspattigheid en dergelike dinge (Gal 5:19-20).

**Herken jy** van hierdie dinge in jou lewe?

Dit is deel van die gelowige se frustrasie.
Dit is deel van die gelowige se stryd…

Paulus roep uit**: Die goeie wat ek wil doen, dit doen ek nie**. Maar die kwaad wat ek nie wil doen nie, doen ek…

En **dit ten spyte daarvan dat jy IN Jesus Christus as jou saligmaker glo**.
wat jou staanplek bepaal.

**Wat is jou staanplek?**

Die dag toe jy tot geloof in Jesus Christus gekom het,
het daar ‘n paar kritiese dinge in jou lewe plaasgevind:

1. Jou sonde is vergewe.
2. Jy het Christus se regverdigheid ontvang.
3. Jy het deel geword van God se familie
4. Die Heilige Gees het fisies in jou liggaam kom inwoon.
5. Jy is uit die koninkryk van die duister oorgeplaas in die koninkryk van die lig.

Niks van bogenoemde het jy verdien nie.

Maar **ten spyte van hierdie wonderlike staanplek**
het jy steeds die vermoë en geneigheid om sonde te doen.
Die stryd tussen goed en kwaad woed in en om jou.

Omdat jy dit nie regkry om te leef soos God vra
**begin gelowiges om kompromieë te maak** soos
\* gaan formeel kerk toe,
\* doen formeel wat die Here verwag
maar hulle word ook deel van die sondige wêreld.

**Christene leef so dat die verskil** tussen hulle en die ongelowiges
nie sigbaar is nie.

**Dit veroorsaak ‘n krisis** naamlik:

God word gelaster,
want die wêreld sê:
 *As dit is hoe ‘n christen leef en is,
 wil ek nie een wees nie.*

Die **antwoord lê in ons teksvers**:

1. Moenie julle leefstyl aanpas by die gedrags­patrone van hierdie wêreld nie,
2. laat God julle omvorm deurdat Hy julle denkpatrone vernuwe.
3. Dan sal julle goed kan onderskei wat Hý wil hê dat julle moet doen, naamlik dit wat werklik goed en aanvaarbaar en volmaak is.

**Negatief:** Moenie aan die sondige wêreld gelyk of gevorm word nie
**Positief:** laat julle verander deur julle denke te vernuwe
**Doelwit**: Dan sal julle kan onderskei en jou lewe kan wys wat God se wil is.

**Die negatiewe opdrag is ‘n bevelsin**.
Die werkwoord is in die teenwoordige tyd.
“Moenie aan hierdie sondige wêreld gelyk word nie”

Die **werkwoord kan ook vertaal** word met:

Moenie dat die sondige wêreld jou in sy vorm indruk nie.

* Moenie soos die sondige wêreld word nie.

Ander gestel

Moenie dat die **sondige wêreld jou om die bos lei**
deur vir jou liefde, mag en prestasie te beloof
wat jou slaaf van die sonde maak nie.

**Voorbeelde:**

Baie christene glo die Satan se leuen dat
seks, geld en status van jou “iemand” maak?

**Weet verseker:**

Wêreldse plesier, besittings, status en posisie sonder God
nooit jou diepste behoeftes gaan bevredig nie.
Nooit nie!

**1ste afgod is eie ek.**
Hierdie afgod wat menigtes verslaan.
Hy heers oor jou sonder dat jy dit agterkom.

Die **eie ek maak jou behep het met jou voorkoms**, prestasie, gevoelens,
om status of naam te kan kry.
Solank jy net ander mense kan beïndruk.

Die **teenoorgestelde geslag word gebruik as middel tot selfbevrediging**
en nie om ware liefde en hegte verhouding binne die huwelik te ervaar nie.

Dit het die **aaklige resultaat** dat jy in jouself ‘n mislukking voel.

**Want jy weet dit is nie wat God van jou verwag nie**.
en in die wêreld daarbuite beledig jy die naam van Jesus Christus
wat aan die kruis vir jou sonde gesterf het.

**Afgodery staan God nie aan nie.**

**Lees jy die Ou Testament** sien jy die **Here verwag van die volk**
**om aan Hom getrou** te bly.
Hy vergelyk die volk se weglopery met hoerery.

Die Here het aan **Hosea opdrag gegee om met ‘n hoer te trou.**Tsv Hosea se trouheid aan die vrou
het sy gereeld van hom weggeloop en met ander mans gehoereer.

Die **volk moes na die situasie kyk en hulself daarin raaksien**.
Dit is wat in hul verhouding met die Here gebeur
en nie moet gebeur nie.

**Johannes skryf dit gaan oor 3 dinge:**

Alles wat die **sondige mens begeer** – passie om te voel
alles wat sy **oë sien en begeer** – materialisme
al **sy gesteldheid op besit** – selfverheffing. (1 Joh 2:15-17)

Al **hierdie dinge is goeie gawes**
maar wat die mens op ‘n slegte manier misbruik.

Bv. **Seks is ‘n gawe wat God aan 2 mense gee wat getroud is** z
vir plesier, voortplanting en om hartstogtelike liefde en toewyding aan jou
maat te kommunikeer.

Dieselfde **behoefte word op sy eie misbruik
as dit buite die huwelik beoefen word**.

**Net so is dit nie verkeerd om te besit nie**.
Maar om altyd groter en beter te wil besit,
om mense te beïndruk wat jy nie van hou nie
net om vir jou sekuriteit te gee is verkeerd.

**Gesteldheid op besit om “iemand” te wees**, beroemd te wees,
invloedryk, spesiaal behandel te word, om beter as ander te wees,
maak dat jy no 1 in jou eie lewe word waaroor alles draai.
(Jy word God in jou lewe)

**Feite is:** God laat nie met Hom spot nie.
“Ek is die Here en die eer wat My toekom gee Ek aan geen ander nie (Jes 42:8).

**Probeer jou indink hoe dit is om iemand so lief te hê,**
dat jy alles wat jy het sal prysgee,
onregverdig sal ly, bespot word, verwerp word deur die wat jy liefhet,
vrywillig in hul plek te sterf,
 net om deur hulle verraai en verruil te word.
 Dat hulle in die arms van ‘n ander minnaar in hardloop.

Kyk wat leer ons teksvers.

Laat God jou verander deur jou denke te vernuwe..

Die **“vernuwe” in grieks is Metamorfose**”

Dink aan skoenlapper wat wurm – papie – skoenlapper.

Dit is **iets wat van binne plaasvind**.
- Iets wat God laat plaasvind.
Kyk weer na die teks.

**Positiewe opdrag:**

*Laat God julle verander deur jul denke te vernuwe.*

Dus, laat **God toe om jou denke te verander**
deur saam met die Heilige Gees in ‘n vernuwingsproses te werk.

Feit:

Daar **is altyd ‘n transformasie proses** in jou lewe aan die gang.

Of die wêreld leer jou dat die lewe oor jou gaan, jou voordeel, jou rykdom, jou status en prestasie
of die Gees van God leer jou deur die Woord en die natuur
dat die lewe oor God gaan.

* Hoe ek kan gee,
* Kan ek kan dien
* Hoe ek aanvaar word in Jesus Christus tsv wat ek verdien, my status op posisie in die samelewing.

**Hierdie stryd woed elke dag.**

So werk dit in jou geestelike lewe

**‘n Mens is wat jy eet.**
Jou geestelike dieet bepaal jou inhoud.

**Jy moet fokus op God se wil.**Jy moet elke dag doelbewus soek na God se wil in sy Woord,
die natuur, gebed en interaksie met gelowiges.

**God se wil is** die **hoof uitvoerende beampte in jou lewe.**
**Sy wil moet sigbaar word in jou aksies** en optrede.
Jou hande, voete, gedagtes en verstand moet Sy wil uitvoer.

Wanneer **die woord (Jesus Christus) eie aan jou word**,
deel van jou daaglikse dieet,
sal jy weet en kan onderskei of iets die wil van God is of nie.

Die **gevaar bestaan dat jy soos ‘n Fariseër verstandelik versadig is** met die Woord van God maar geen verhouding met God het nie.

**Dan vertrou jy op jou kennis** en nie op God nie.

Jou **vertroue moet in Jesus Christus gesetel** wees.

**Jou Bybel lees en gemeenskap met gelowiges** gaan oor
 om Jesus Christus te sien vir wie Hy is,
 Hom te ken en sy teenwoordigheid te geniet.
 Om Hom lief te hê en deur Hom lief gehê te word.

**Prakties – Hoe?**

**So baie christene is “moeg geprobeer”**

**Geestelike groei – begin by jou denke**.
Laat God jou denke deur sy woord verander.

Om dit reg te kry moet jy **die invloei van gifstowwe (die wêreldse denke) stop**.
Beoordeel alle volgens God se maatstaf.

**Leef dan volgens wat die Gees jou uit die Woord oortuig**
met die doel om God te verheerlik. (Dit gaan oor Hom en nie jouself of ander nie).

Jesus leer:

As julle aan My woorde getrou bly, is julle waarlik my dissipels, en julle sal die waarheid ken, en die waarheid sal julle vrymaak (Joh 8:31-32).

Amen

Bronnelys: Verskeie Bybelvertalings en kommentare oa Mc Arthur, J en Ingram, C.